Aija Salo

Pääsihteeri

Mielenterveyspooli

[aija.salo@mielenterveyspooli.fi](mailto:aija.salo@mielenterveyspooli.fi)

P. 0406209515

**Arvoisa kunta- tai aluevaaliehdokas,**

alue- ja kuntavaalit ovat myös mielenterveysvaalit. Mielenterveydellä on suuri merkitys asukkaiden arjessa, ja siihen voidaan vaikuttaa poliittisilla päätöksillä.

Kunnanvaltuuston tai aluevaltuuston valtuutettuna – ja jo ehdokkaana – voit vaikuttaa mielenterveyden vahvistamisen puolesta.

Mielenterveyspooli on tukenasi mielenterveyden edistämisessä! Lisää vaalitavoitteistamme löytyy [Mielenterveys vaaleissa 2025 | Mielenterveyspooli](https://mielenterveyspooli.fi/vaalit-2025/)

**Mitä voit tehdä ehdokkaana?**

* Nosta kampanjassasi esiin mielenterveysteemoja.
* Kerro äänestäjillesi, miten aiot toimia mielenterveyden puolesta valtuutettuna.
* Nosta esiin yhteistyömahdollisuuksia alueesi tai kuntasi mielenterveysjärjestöjen kanssa.

**Mitä voit tehdä aluevaltuutettuna?**

Hyvinvointialueen valtuutettuna voit nostaa puheenvuoroissasi ja aloitteissasi esimerkiksi näitä tavoitteita:

* Mielenterveyden edistämisellä on selkeät tavoitteet, toimeenpano, mittarit ja resurssit, ja se huomioidaan kaikessa hyvinvointialueen toiminnassa.
* Mielenterveysvaikutukset arvioidaan kaikilla politiikan osa-alueilla ja päätösten valmistelussa,
* Mielenterveysongelmia kohtaavat ihmiset pääsevät hoitoon nopeasti ja heille on tarpeenmukaiset ja riittävästi resursoidut mielenterveyspalvelut. Lasten ja nuorten terapiatakuu toteutetaan yhdenvertaisella ja tarkoituksenmukaisella tavalla ja sen ikäraja nostetaan alueella 29 vuoteen.
* Terapiatakuu toteutetaan hyvinvointialueella koko väestölle.
* Päätöksenteossa huomioidaan mielenterveyteen liittyvät perus- ja ihmisoikeudet sekä vähennetään stigmaa ja syrjintää,
* Alueella on vahva tietopohja väestön mielenterveystilanteesta, kuten hoitojonoista.
* Alueella otetaan käyttöön koko väestön terapiatakuu eli perusterveydenhuollon matalan kynnyksen mielenterveyshoito
* Alueella tuetaan mielenterveyttä vahvistavia hyviä käytäntöjä ja innovaatioita.
* Alue rakentaa suunnitelmallisen ja resursoidun yhteistyön vapaaehtoistyötä tekevien, vertaistukea tarjoavien sekä julkisia palveluita täydentävien järjestöjen kanssa.

**Mitä voit tehdä kunnanvaltuutettuna?**

Valtuutettuna voit toimia vahvemman mielenterveyden puolesta esimerkiksi ajamalla seuraavia tavoitteita:

* Mielenterveys integroidaan kaikkeen kunnan lakisääteiseen hyvinvoinnin ja terveyden edistämistyöhön konkreettisilla mielenterveyttä edistävillä toimilla. Asukkaille annetaan mahdollisuus osallistua mielenterveyden edistämiseen.
* Mielenterveys huomioidaan ja mielenterveysvaikutukset arvioidaan kaikessa päätöksenteossa. Muun muassa opetus ja koulutus, työelämäosallisuus, kaavoitus ja asuminen vaikuttavat mielenterveyteen.
* Päätöksenteossa otetaan huomioon mielenterveyteen liittyvät perus- ja ihmisoikeudet sekä vähennetään tavoitteellisesti stigmaa ja syrjintää,
* Mielenterveyden kokemusasiantuntijat otetaan mukaan päätöksenteon valmisteluun ja palveluiden suunnitteluun ja asiakaspalautetta hyödynnetään.
* Haavoittuvassa asemassa olevien ihmisten, kuten sosiaalityön ja lastensuojelun asiakkaiden mielenterveysongelmien ennaltaehkäisyyn kiinnitetään erityistä huomiota universaalin mielenterveyden edistämistyön lisäksi.
* Kunnassa rakennetaan toimiva yhteistyö mielenterveysjärjestöjen kanssa ja resursoidaan se.

**Mielenterveys on kunnassa ja hyvinvointialueella tärkeä kysymys, koska:**

* Edistävä ja ennaltaehkäisevä mielenterveystyö kannattavat sekä taloudellisesti että inhimillisesti. Mielenterveyden edistäminen ja vaikuttavan hoidon turvaaminen säästävät rahaa – ennaltaehkäisy on halvempaa kuin hoitaminen. Hyvä mielenterveys tukee myös työ- ja opiskelukykyä.
* Heikentynyt mielenterveys maksaa Suomessa vähintään 11 miljardia euroa vuodessa. Kustannukset muodostuvat menetetyistä työvuosista sekä sairastamisen kustannuksista.
* Vuosina 2021 ja 2022 noin puolet EU-maiden nuorista ilmoitti jääneensä vaille tarpeisiinsa vastaavaa mielenterveyshoitoa. (OECD: Health At A Glance 2022).
* Mielenterveysongelmiin liittyvä stigma heikentää mielenterveyskuntoutujien pääsyä työelämään sekä somaattisten sairauksien tunnistamista ja hoidon saamista niihin. Siitä syystä menetetään työvuosia ja terveitä elinvuosia. Mielenterveyskuntoutujien osallisuutta yhteiskunnassa on tuettava vähentämällä stigmaa ja parantamalla oikeuksien toteutumista.
* Perusoikeudet ja yhdenvertaisuus ovat mielenterveyspolitiikan ydintä. Oikeus terveyteen on myös oikeutta hyvään mielenterveyshoitoon ja toipumisen tukeen. Jokaisen ihmisen perus- ja ihmisoikeuksien, kuten oikeuden koulutukseen, työhön ja toimeentuloon, tulee toteutua riippumatta omista tai läheisen mielenterveyden haasteista. Syrjintä vaikeuttaa heikentävästi mielenterveyteen, syrjinnän vähentäminen on tehokasta mielenterveyspolitiikkaa.
* Viime vuosina yhteiskuntamme on kohdannut monia akuutteja kriisejä. Kriisitilanteissa tarvitaan myös henkistä kriisinkestävyyttä, resilienssiä. Mielenterveyden edistäminen tukee kriiseistä selviytymistä.

Mielenterveyspooli on 37 mielenterveysalan toimijan verkosto, joka vaikuttaa yhteiskunnassa paremman mielenterveyden puolesta.

[www.mielenterveyspooli.fi](http://www.mielenterveyspooli.fi)